Euroopa Liidu Teataja L 346 , 31/12/2003 Lk 0038 - 0040



Komisjoni määrus (EÜ) nr 2344/2003, 30. detsember 2003, millega muudetakse tariifi- ja statistikanomenklatuuri ning ühist tollitariifistikku käsitleva nõukogu määruse (EMÜ) nr 2658/87 I lisa EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 23. juuli 1987. aasta määrust (EMÜ) nr 2658/87 tariifi- ja statistikanomenklatuuri ning ühise tollitariifistiku kohta, [1] eriti selle artikli 9 lõike 1 punkti a, ning arvestades järgmist: (1) Koondnomenklatuur, mis ilmus määruse (EMÜ) nr 2658/87 I lisas, on asendatud alates 1. jaanuarist 2004 kohaldatava komisjoni 11. septembri 2003. aasta määrusega (EÜ) nr 1789/2003, millega muudetakse tariifi- ja statistikanomenklatuuri ning ühist tollitariifistikku käsitleva nõukogu määruse (EMÜ) nr 2658/87 [2] I lisa. (2) Komisjon on võtnud vastu määrused (EÜ) nr 1871/2003, [3] (EÜ) nr 1949/2003 [4] ja (EÜ) nr 2205/2003, [5] millega muudetakse komisjoni määrusega (EÜ) nr 1832/2002 [6] muudetud määruse (EMÜ) nr 2658/87 I lisa. (3) Et tagada, et alates 1. jaanuarist 2004 kohaldatavas koondnomenklatuuris sisalduksid nende kolme määrusega tehtud muudatused, on vaja teha määrusega (EÜ) nr 1789/2003 muudetud määruse (EMÜ) nr 2658/87 I lisasse vastavad muudatused. (4) Käesolevas määruses ettenähtud meetmed on kooskõlas tolliseadustiku komitee arvamusega, ON VASTU VÕTNUD KÄESOLEVA MÄÄRUSE: Artikkel 1 Määrusega (EÜ) nr 1789/2003 muudetud määruse (EÜ) nr 2658/87 I lisa muudetakse vastavalt käesoleva määruse lisale. Artikkel 2 Käesolev määrus jõustub 1. jaanuaril 2004. Käesolev määrus on tervikuna siduv ja vahetult kohaldatav kõikides liikmesriikides. Brüssel, 30. detsember 2003 Komisjoni nimel komisjoni liige Frederik Bolkestein [1] EÜT L 256, 7.9.1987, lk 1, viimati muudetud määrusega (EÜ) nr 2205/2003 (ELT L 330, 18.12.2003, lk 10). [2] ELT L 281, 30.10.2003, lk 1. [3] ELT L 275, 25.10.2003, lk 5. [4] ELT L 287, 5.11.2003, lk 15. [5] ELT L 330, 18.12.2003, lk 10. [6] EÜT L 290, 28.10.2002, lk 1. -------------------------------------------------- LISA 1. Koondnomenklatuuri grupi 2 lisamärkus 7 asendatakse järgmisega: "7. Rubriigis 0210 tähendab termin "liha ja söödav rups, soolatud, soolvees" liha ja toidukõlblikku rupsi, mis on immutatud soolaga ühtlaselt kogu toote sügavuses ja mille kogusoolasisaldus on vähemalt 1,2 % massist, tingimusel et soolamisega tagatakse pikaajaline säilivus." 2. Koondnomenklatuuri grupi 15 lisamärkust 2 muudetakse järgmiselt. 1. I tabel lisamärkuse 2 punktis A asendatakse järgmisega: "I tabel Rasvhapete sisaldus protsentidena rasvhapete üldkogusest Rasvhape | Protsendimäär | müristiinhape | ≤ 0,05 | palmitiinhape | 7,5–20 | palmitoleiinhape | 0,3–3,5 | heptadekaanhape | ≤ 0,3 | heptadetseenhape | ≤ 0,3 | stearhape | 0,5–5,0 | oleiinhape | 55–83 | linoolhape | 3,5–21 | linoleenhape | ≤ 1,0 | arahiinhape | ≤ 0,6 | eikoseenhape | ≤ 0,4 | beheenhape | ≤ 0,3 | lignotseriinhape | ≤ 0,2 | 2. Lisamärkuse 2 punkti B muudetakse järgmiselt: a) sissejuhatav lõik asendatakse järgmisega: "Alamrubriiki 150910 kuuluvad ainult allpool I ja II alapunktis määratletud oliiviõlid, mis on saadud üksnes mehaaniliste või muude füüsikaliste vahendite abil tingimustes, mis ei põhjusta õli modifitseerimist, ja mida ei ole töödeldud muul viisil peale pesemise, dekanteerimise, tsentrifuugimise või filtreerimise. Oliiviõlid, mis on saadud lahustite, keemilise või bioloogilise toimega abiainete või ümberesterdamise abil, ning muude õlidega segatud oliiviõlid sellesse alamrubriiki ei kuulu." b) lisamärkuse 2 punkti B I alapunkti muudetakse järgmiselt: i) termin "külmpressitud lambiõli" asendatakse terminiga "lambiõli"; ii) alapunkt c asendatakse järgmisega: "c) küllastunud rasvhapete sisaldus triglütseriidide 2. positsioonis ei ületa 1,5 %;" iii) alapunkti g muudetakse järgmiselt: - alapunktid 1 ja 3 jäetakse välja; - alapunkt 4 asendatakse järgmisega: "organoleptiliste karakteristikute veamediaan vastavalt määruse (EMÜ) nr 2568/91 XII lisale on suurem kui 2,5." c) lisamärkuse 2 punkti B II alapunkti muudetakse järgmiselt: i) alapunkt a asendatakse järgmisega: "a) happesisaldus, väljendatuna oleiinhappena, ei ületa 2,0 g 100 g kohta;" ii) alapunkt e asendatakse järgmisega: "e) ekstinktsioonitegur K270 ei ületa 0,25;" iii) alapunkt g asendatakse järgmisega: "g) organoleptiliste karakteristikute veamediaan vastavalt määruse (EMÜ) nr 2568/91 XII lisale ei ületa 2,5;" iv) alapunkt ij asendatakse järgmisega: "ij) küllastunud rasvhapete sisaldus triglütseriidide 2. positsioonis ei ületa 1,5 %;". 3. Lisamärkuse 2 punkti C muudetakse järgmiselt: a) alapunkt a asendatakse järgmisega: "a) happesisaldus, väljendatuna oleiinhappena, ei ületa 1 g 100 g kohta;" b) alapunktid c ja d asendatakse järgmisega: "c) ekstinktsioonitegur K270 ei ületa 0,9; d) ekstinktsiooniteguri variatsioon (ΔK) 270 nm piirkonnas ei uleta 0,15;" c) alapunkt f asendatakse järgmisega: "f) küllastunud rasvhapete sisaldus triglütseriidide 2. positsioonis ei ületa 1,8 %;". 4. Lisamärkuse 2 punkti D muudetakse järgmiselt: a) alapunkt a jäetakse välja; b) alapunkt c asendatakse järgmisega: "c) küllastunud rasvhapete sisaldus triglütseriidide 2. positsioonis ei ületa 2,2 %;". 5. Lisamärkuse 2 punkti E teine lause asendatakse järgmisega: "Sellesse alamrubriiki kuuluvatel õlidel peab küllastunud rasvhapete sisaldus triglütseriidide 2. positsioonis olema mitte üle 2,2 %, transoleiini isomeeride summa alla 0,4 %, translinooli ja translinoleeni isomeeride summa alla 0,35 % ning ECN 42 triglütseriidide HPLC meetodiga määratud ja teoreetilise sisalduse vahe ei tohi ületada 0,5." 3. CN-koodile 15091010 vastavate toodete kirjeldus teises veerus asendatakse järgmisega:"Lambiõli" 4. Koondnomenklatuuri grupi 21 lisamärkus 1 jäetakse välja. --------------------------------------------------